Hyvä harjoittelua ohjaava fysioterapeutti!

Fysioterapeuttiopiskelijat toteuttavat kolmannen työelämäharjoittelun fysioterapiaympäristössä 10.10.- 18.11.2016 (ryhmä SXB14S1) ja 17.10-25.11 (ryhmä SXB14S2). Harjoittelun opintopistemäärä on 10 op . Harjoittelujaksolle tulevat opiskelijat ovat nyt viidennellä lukukaudella. Harjoittelun teemana on tuki- ja liikuntaelimistön toimintaa edistävä fysioterapia. Tarkemmat tavoitteet ja harjoitteluun liittyvät oppimistehtävät löytyvät Metropolian Wiki-alustalta:
 https://wiki.metropolia.fi/display/toimintaterapianharjoittelu/Fysioterapian+harjoittelujaksot

Opiskelijat ovat suorittaneet kaikki perusopinnot, kuten anatomian ja fysiologian, sekä suurimman osan lääketieteellisistä aineista.  Toimintakyvyn arvioinnin perusopintoja on ollut 15 op. He ovat arvioineet terveyskuntoa, pystyasennon hallintaa ja siihen vaikuttavia tekijöitä, kävelyä, nivelten liikkuvuutta ja lihastasapainoa.  He ovat opiskelleet terveysliikuntaa ja soveltavan liikunnan perusteita. Erityisryhmien ohjaustilanteita heillä on ollut ja ne jatkuvat edelleen. Opiskelijat ovat myös suorittaneet fysioterapian menetelmäopinnot, kuten hieronta, nivelten mobilisointi, fysikaalinen terapia, terapeuttisen harjoittelun perusteet ja terveyden edistäminen -oppikurssi. He ovat tutustuneet tavallisimpiin liikkumisen apuvälineisiin ja apuvälinehankintaprosessiin. Hengitys- ja verenkiertoelimistön fysioterapian ja psykofyysisen fysioterapian opintojaksot on suoritettu.  
Tuki- ja liikuntaelimistön fysioterapia on toteutunut sekä viime kevään että tämän syksyn aikana. Ohessa linkki opetussuunnitelmaan, josta voi halutessaan tarkemmin tutustua opintojen sisältöön.
http://opinto-opas-ops.metropolia.fi/index.php/fi/16183/fi/114; klikkaa opetussuunnitelmat välilehdeltä SXB14S1- ryhmän opetussuunnitelma.

Opiskelijat harjoittelevat 10.10 - 18.11.2016 välisen ajan (ryhmä SXB14S1) ja 17.10-24.11 (ryhmä SXB14S2) ja heidän viikoittainen työaikansa on 30 tuntia/viikko. Tarkemmista harjoitteluajoista voitte sopia opiskelijan kanssa niin, että se on mielekästä yksikkönne toiminnan ja opiskelijan oppimisen kannalta. 
Poissaolo esimerkiksi sairastumisen seurauksena korvataan, jos se vaikuttaa harjoittelun tavoitteiden saavuttamiseen. Tällä harjoittelujaksolla jokaisella opiskelijalla on nimetty yhdysopettaja, johon voitte tarvittaessa olla suoraan yhteydessä.  
Opiskelijoita on ohjattu ottamaan etukäteen yhteyttä harjoittelupaikkaansa.

Yhteistyöterveisin

Ulla Härkönen                        
ryhmän SXB14S1 tutoropettaja
ulla.harkonen@metropolia.fi
puh 040 641 8657

Ritva Aunola-Eräkorpi
ryhmän SXB14S2 tutoropettaja
ritva.aunola-erakorpi@metropolia.fi
040 3347157